Jyllandsposten, 1840-07-07
J en tidligere Stiftsøvrigheds=Skrivelse, dog efter Oversynet, vare Tilsynsmændene ved Kirkens Opførelse blevne entledigede fra deres Function, og i deres Sted udvalgtes kort efter af Stiftsøvrigheden den forberørte Lieutenant til umiddelbart under høisamme at have Tilsyn med Skagens Kirkes Opførelse, hvilket Tilsyn af Stiftsøvrigheden, der i sine Skrivelser noksom har udtalt sig som den over Alt, Skagens Kirke vedkommende, ene Raadende, har erholdt det Omfang, at Kirkeinspectionens Medlemmer, hvis de have bemærkninger til Byggearbeidets Fremme, have at fremsætte dem mundtligen for Lieutenanten, som det er overladt at tage dem i Betragtning, og, hvis han finder dem grundede, fyldestgiøre dem. Pluraliteten af Jnspectionens Medlemmer, der hidtil eihave kjendt Militair-Subordination, har imidlertid ei villet nedlade sig til at gjøre nogen saadan bemærkning, om end mangfoldige kunde være blevne fremsatte. Saaledes bleve da Licitationsconditioner og Overslag til Kirken aldeles forandrede, den fra Kjøbenhavn til Skagen sendte Architects Erklæring tilsidesat, hans Reise omsonst, idet, uden nogensomhelst Undersøgelse af Grundens Beskaffenhed vides at være bleven foretagen, uden mindste Beviis for dens Usikkerhed, blot efter en reen Jdee hos enkelt, med Skagens Jordbund aldeles ubekjendt Mand, Byggepladsen blev forandret og et Slyngværk lagt under Kirken. Vel er det fatalt, at Architecten har erklæret, at han har taget feil i sin Undersøgelse, men dette er utroligt; thi det vilde være alt for uforsvarligt, at en Mand, der i et saadant Ærinde, var sendt til Skagen, tog feil, ligesom det kongelige danske Cancelli vistnok aldrig vilde have sendt nogen Mand, der i en saa vigtig og følgerig Sag kunde feile, til Skagen. At han ei heller har feilet, derpaa er Beviis, at i den af ham beskrevne Dybde var en saa haard Bund, at de i samme, for at dæmme det ved Nedlæggelsen af Kirkens Kampesteensgrundvold, tilstrømmede Vand, nedsatte tilspidsede Fiel, med megen Kraft maatte neddrives i Jorden, og fandtes ved deres Optagelse splittede i Enden formedelst Bundens Fasthed, ligesom En af Skagens største Grundeiendomsbesiddere vel ei i vilde have offentligen tilbudt at indestaae med Alt, hvad han eiede, for Grundens Fasthed, naar han ei var sikker i sin Sag. Den skete Forandring kostede vel i Forening med den Godtgjørelse, der siges ifølge en Contract mellem Stiftsøvrigheden og Entrepreneuren, hvilken imidlertid, tilligemed næsten Alt, hvad der i den Skagenske Kirkesag er passeret, er omhyggeligen skjult for Byens Kirkeinspection, at være bleven Entrepreneuren tilstaaet, henved et Par tusinde Daler, ligesom den Betaling, Lieutenanten efter Sigende skal have forsit Tilsyn, er omtrent 2 Gange saa høi, som den, de afsatte Tilsynsmænd havde andraget om. Ei kan det paatvivles, at Hr. Stiftamtmanden, der skal kjende Hr. Lieutenanten nøie, kjender hans Qvaliteter, men med hans Tilsyn ved Skagens Kirkes Opførelse, kan Communen ingenlunde være tilfreds. Efterat nemlig det foromtalte Slyngværk, hvis Sikkerhed, især paa det Sted hvor det findes, vel meget kan paatvivles, var lagt, blev derpaa opført en Ringmuur af de samme Muursteen, der vare kasserede og af et Oversyn erkjendte for i det Hele uforsvarlige, ja endog af de af Entrepreneurens egne Folk formeentligen som ubrugelige tilsidesatte, af samme Kalk, der af Oversynet var erklæret for altfor sandblandet, med den Forandring, at den blev endog 1/2 Steen tyndere end efter Overslaget. Ovenpaa denne Ringmuur bleve opsatte samme Sokkelsteen, af hvilke flere ifølge den Stiftsøvrigheden, og senere det høikongelige danske Cancelli tilstillede Fortegnelse vare viste paa sine Steder ikkun at kunne gaae nogle faa Tommer ind paa Ringmuren, og saaledes, naar Muursteenene under dem hensmuldre, hvilket, naar Ringmuren er saadan som den er, upaatvivleligen snart kan skee, saameget mere som flere Steen i den alt ere revnede og skjørnede, letteligen at ville kunne udglide og drage den paa dem hvilende Muur efter sig. Derpaa er bleven opført en Muur af gule Steen, kjøbte i Aalborg Stift, rigeligen forsynede med røde Pletter, som Folk hidtil have anseet for temmelig sikkre Kiendemærker paa, at Stenene, som have dem, ei ere godt brændte, men kun halvbrændte. Til denne Muur er brugt Kalk, ei efter Overslaget til 11 Mk., altsaa ufeilbarligen Kjøbenhavnsk Steenkalk, men fra Stiftet til 4 Mk., og til Kalkens Tillavning er anvendt, ei efter Overslaget Sand til 17 s. Tønden, men fra de ved Byggepladsen liggende Sandklitter, og fra Hjulbøre øst i Kalken og blandet dermed, hvoraf der er bleven en saadan Composition, at Udlændinge skulle have taget Prøver deraf, for at fremvise samme, som noget Mærkeligt, i andre Lande. Slutteligen er et stort Stykke af Muren opført i den stærkeste Frost, vi i denne Vinter have havt, hvilket vel endnu bliver det Mærkeligste ved det hele Muurarbeide, med mindre det i Vinterens Kulde Opførte er bestemt ogsaa at skulle nedrives igjen. Saavidt om Muurarbeidet. (Fortsættes.)¬